Bwrcini

bawd|200px|Merched o Bacistan yn gwisgo'r byrca.
Math o wisg nofio i fenyw Islamaidd ydy byrcini neu fwrcini (ieithoedd eraill: burqini neu burkini) sy'n air cyfansawdd a fathwyd yn ddiweddar drwy gyfuno dau air: 'byrca' sef gwisg o Bacistan a bicini. Fe'i cynlluniwyd yn wreiddiol yn Awstralia gan Aheda Zanetti."The surprising Australian origin story of the burkini", Sydney Morning Herald, 19 Awst 2016. Adalwyd 21 Awst 2016.

Cynlluniwyd y wisg yn bwrpasol i guddio'r rhan fwyaf o'r corff, yn unol â thrddodiadau Islamaidd; mae'r wyneb, y traed a'r dwylo, fodd bynnag yn noeth. Mae'n eitha tebyg i wisg nofio rwber, ond fod iddi gwcwll (neu 'gwfl') y gellir ei godi. Mae'n wisg ysgafn, yn bwrpasol er mwyn i'r gwisgwr fedru nofio. Cofrestrwyd y geiriau burqini a burkini gan Ahiida, sef cwmni  Zanetti, ond fel y gair 'Hoover' daeth y gair i olygu gwisgoedd nofio tebyg - a wnaed gan gwmnïau eraill hefyd.

Ymhlith y mathau eraill o wisgoedd nofio Islamaidd y mae'r veilkini a gwisgoedd y brand MyCozzie. Bu Zanetti'n feirniadol iawn o wisgoedd nofio mycozzie gan iddi gael ei gwneud allan o lycra, ac felly'n beryglus yn ei thyb hi. Gwadodd y cwmni hynny.

Cynnen ynghylch y bwrcini
Yn 2014 roedd rhai pyllau nofio ym Moroco wedi gwahardd y bwrcini, gan fynnu mai "rhesymau iechyd a diogelwch" oedd wrth wraidd eu penderfyniad. Achosodd hyn gryn dipyn o ddadlau gwleidyddol, drwy'r byd.

Cyfeiriadau

Categori:Islam
Categori:Ffasiwn
Categori:Dillad